**43. sjednica Školskog odbora**

43. sjednica Školskog odbora Osnovne škole Sunja održana je dana 25. studenoga 2024. u prostoriji škole, s početkom u 10,30 sati.

Školski odbor donio je I. izmjene i dopune Godišnjeg plana i programa rada Osnovne škole Sunja za šk.god. 2024./2025. u kojima je dopunjen tekst u glavi Projekti na način da su na kraju tablice dodane stavke koje se odnose na održavanje radionica za učenike 5. do 8. razreda: Izgradnja perspektive mladih u ruralnim sredinama SMŽ (Udruga IKS Petrinja) i Provođenje izobrazno-informativnih aktivnosti o gospodarenju otpadom u Općini Sunja (Level Projekt d.o.o. Zagreb) te su dodane Sportske igre mladih za učenike 1. do 4. razreda (Udruga za sport, rekreaciju i edukaciju – Igre mladih).

Pod 3. točkom pristupilo se otvaranju jedine prijave za imenovanje ravnatelja/ice škole te nakon utvrđivanja valjanosti prijave i vrednovanja dodatnih kompetencija kandidata Školski odbor utvrdio je Listu kandidata za imenovanje ravnatelja/ice OŠ Sunja.

Ostalih pitanja nije bilo.

**Dnevni red sjednice:**

1. Usvajanje Zapisnika s 42. sjednice Školskog odbora održane elektronski 4.11.2024. u 9,00 sati s rokom očitovanja do 5.11.2024. do 12,00 sati,
2. Donošenje I. Izmjena i dopuna Godišnjeg plana i programa rada Osnovne škole Sunja za šk.god. 2024./2025.,
3. Otvaranje prijave i utvrđivanje liste kandidata za imenovanje ravnatelja škole,
4. Ostala pitanja.